Pertarongan

Filem Pertarongan merupakan sebuah filem Melayu yang dihasilkan pada 1960 oleh Malay Film Productions (MPF) di bawah arahan Omar Rojik.

Ringkasan
Filem ini mengisahkan seorang penghulu yang adil bernama Datuk Gehara (Sharif Dol) yang hidup aman damai bersama isterinya, Dang Nila (Normadiah) dan dua orang anak lelakinya, Tamir (Jins Shamsudin) dan Sari (Aziz Jaafar).

Jawatan Datuk Gehara menjadi rebutan ramai penduduk kampung, terutama sekali, Datuk Teras (S.Kadarisman) dengan pengikut2nya, Datuk Berang (Salleh Kamil) dan Datuk Mika (Omar Suwita). Mereka terus memberontak dan membunuh Datuk Gehara. Dang Nila,Tamir dan Sari dapat melarikan diri ke kampung lain.

Apabila Tamir dan Sari meningkat dewasa, Dang Nila menyuruh mereka membalas dendam di atas kematian Datuk Gehara dan rampas kembali jawatan penghulu. Ketika mereka hendak menjalankan tugas, Sari telah berkenalan dengan Molek (Zaiton) dan mereka terus jatuh cinta. Tamir dan Sari tidak sedar bahawa Molek adalah anak tunggal Datuk Teras. Tamir terus marah apabila adiknya Sari bercinta dengan anak Datuk Teras.

Kemudian, Tamir mengambil keputusan untuk bertindak sendiri. Beliau berjaya membunuh Datuk Teras dan orang2nya, dan terus menculik Molek. Apabila Sari mendapat tahu yang abangnya menculik kekasihnya, beliau mengambil keputusan untuk menyelamatkan Molek. Akhirnya, pertarungan berlaku di antara kedua beradik itu. Tamir cedera parah dan akhirnya mengaku kalah. Beliau kemudiannya menyuruh Sari menggantikan tempat Datuk Teras sebagai penghulu dan berkahwin dengan Molek.

Pelakon
 Aziz Jaafar sebagai Sari
 Zaiton sebagai Molek
 Jins Shamsuddin sebagai Tamir
 Normadiah sebagai Dang Nila
 S. Kadarisman sebagai Datuk Teras
 Salleh Kamil sebagai Datuk Berang
 A. Rahim sebagai Garang
 Kemat Hassan sebagai Irang
 Ahmad C sebagai Lading
 Ibrahim Hassan sebagai Surang
 Mohd Rafee sebagai Jambung
 Ismail Abdullah sebagai Komeng
 Shariff Dol sebagai Datuk Gehara
 Omar Suwita sebagai Datuk Mika
 M. Zain

Rujukan

Pautan luar

Filem Malaysia tahun 1960